Íroknað pakkaferðirnar til Mallorca er flogferð, uppihald og bus-transportur til og frá hotellinum. Hópin av hotellum eru á at velja ímillum á Mallorca, alt frá Alcudia víkini til eystursíðuna hvar tað er meira friðarligt at vera. Her á síðuni hava vit samansett nakrar pakkar við nøkrum útvaldum hotellum á Mallorca. Her eru bæði hotellir til barnafamiljuna og eisini til pør uttan børn. Tað ber sjálvandi til at fáa pakkar við øðrum hotellum eisini, her hava vit bara tikið nøkur dømir. Hava tit onnur ynskir, so siga tit bara okkara seljarum frá, so fáa tit eitt tilboð uppá tað. Møguleiki er eisini at samantvinna ferðina við td. eina viku á Mallorca og eina viku í Barcelona. Tað ber til at flúgva við Atlantsflog til Mallorca og heim aftur úr Barcelona, ella øvugt. Síðani sigla ella flúgva ímillum Barcelona og Mallorca, alt eftir hvat tit dáma best. Ring á tlf. 476363 og hoyr nærri. Alcudia víkin Alcudia víkin er ein av kendastu feriustøðunum á Mallorca. Alcudia víkin liggur á norðursíðuni á Mallorca, umleið 50 km frá høvuðsstanum Palma. Túrurin frá flogvøllinum til Alcudia tekur umleið 1 tíma við buss. Sjálv víkin gongur frá havnini í Alcudia umvegis Playa de Muro til Ca'n Picafort. Besta strondin á Mallorca, og kanska eisini í øllum Miðalhavinum, liggur í Alcudia. Strondin er umleið 15 km til longdar. Býirnir Alcudia, Playa de Muro og Ca'n Picafort hava hópin av matstovum og smáum handlum, herav er Alcudia tann størsti býurin. Alcudia er vælumtókt fyri familjur við børnum. Vell Mari * * * * Familju resort við íbúðum. Møguleiki at fáa morgunmat, hálvpensjón ella All Inclusive. Kunning (DK tekstur)-les her í 1 viku Úr kr. 7.890, -fyri hvønn vaksnan persón Íroknað: Flogferð Vágar–Palma Mallorca tur/retur Gisting á dupultkamari v/hálvpensjón Bus-flutningur frá flogvøllinum til hotellið tur/retur Strond: 700 metrar/Centrum: 1 km til Ca'n Picafort Palma Nova er burturav ein feriubýur, her er alt sum tær tørvar fyri at fáa eina hugnaliga feriu, bæði fyri vaksin og børn. Tað er skjótt at koma til høvuðsstaðin Palma frá Palma Nova, og hartil tekur buss túrurin frá flogvøllinum til hotellini í Palma Nova bert umleið 40 minuttir. Hetta kann tó vera longri háárstíðini. Hetta ger at tey sum ikki tíma at koyra so langt, velja at búgva í hesum umráðinum. Hugnaligt íbúðar hotel til alla familjuna. Umframt vanligar íbúðir ber eisini til at fáa superior íbúðir. Møguleiki at fáa morgunmat og hálvpensjón. í 1 viku Úr kr. 6.895, -pr. vaksnan persón Íroknað: Flogferð Vágar–Palma Mallorca tur/retur Gisting í íbúðum v/morgunmati Bus-flutningur frá flogvøllinum til hotellið tur/retur Nærmasta Strond: 1,5 km/Centrum: 0 m Hotellið liggur 1,5 km frá Magaluff og 12 km til Palma. Cala D'or er ein hugnaligur býur á eystursíðuni á Mallorca. Túrurin frá flogvøllinum tekur umleið 1 tíma við buss. Cala D'or er ein friðarligur feriubýur. Ikki so lætt at finna til býin, men tað er tað vert. Tað finnast fleiri smáar víkir runt um Cala D'or, og strendurnar eru góðar. Eitt gott alternativ um ein er til meira hugnaliga og friðarliga feriu. Ferrera Blanca Aparthotel * * * * Barnavinarligt hotel tætt við strondina. Dupultkømur ella svitur. Fyri eyka kostnað ber til at fáa hálvpensjón ella All Inclusive. í 1 viku Úr kr. 8.590, -pr. vaksnan persón Íroknað: Flogferð Vágar–Palma Mallorca tur/retur Gisting á dupultkamari v/morgunmati. Bus-flutningur frá flogvøllinum til hotellið tur/retur